Veganii, clienții cei mai afectați de închiderea piețelor. "Puteai să legi o prietenie cu un producător de la care preferi să te aprovizionezi".
Închiderea piețelor îi afectează cel mai tare pe clienții vegani. Produsele din supermarket-uri sunt mult mai scumpe decât cele din piață. Fructele și legumele din piețe sunt mai proaspete și mai variate decât în supermarket.
Printre cei mai afectați de închiderea piețelor sunt raw-veganii. Pentru ei, fructele și legumele proaspete înseamnă toată mâncarea. Alexandru Miroiu e vegan de peste 10 ani. Cumpărăturile și le făcea în Piața Moghioroș. Spune că produsele de acolo nu se compară cu cele din supermarket."Contează faptul că ai produse proaspete, sunt mai variate și poți să ai și contactul ăsta mai pronunțat, poți să legi o prietenie cu un producător de la care preferi să te aprovizionezi", a spus Alexandru Miroiu.Mutarea tarabelor în afara pieței îl mai liniștește pe Alex. Chiar dacă nu mai sunt atât de mulți vânzători, măcar mai găsește fructe și legume proaspete.